stanford-oval/wikipedia huggingface dataset:
Káto Ássos

| Káto Ássos Κάτω Άσσος |
| --- | --- |
 Káto Ássos
 Koordinaatit: 37°56′50″N, 22°49′49″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Kórinthos
Hallinto:  
 – Asutustyyppi:  kylä
 – Kallikrates-koodi:  4201020301
Väkiluku (2021):  686
Aikavyöhyke:  UTC+2
 – Kesäaika:  UTC+3
Postinumero:  20006
Suuntanumero(t):  20006
Káto Ássos (kreik. Κάτω Άσσος) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 686 (2021).
Káto Ássoksen kylä, suomeksi ”Ala-Ássos”, sijaitsee Korintinlahden rannalla noin 11 kilometriä länteen Kórinthoksen kaupungista. Se on hieman sisämaassa sijaitsevan Ássoksen ranta-asutus. Kylän alkuperäinen nimi oli vuoteen 1928 saakka Azízi (Αζίζι). Káto Ássos muodostaa oman kyläyhdyskuntansa (Δημοτική Κοινότητα Κάτω Άσσου, Dimotikí Koinótita Káto Ássou), johon ei kuulu muita asutuksia.
Collegno

| Collegno |
| --- | --- |

 vaakuna
 Collegno
 Koordinaatit: 45°12′N, 7°47′E 
Valtio:  Italia
Alue:  Piemonte
Metropolikaupunki:  Torino
Korkeus:  219 m
Väkiluku:  49 099
Aikavyöhyke:  UTC+1
 – Kesäaika:  UTC+2
 
 https://www.comune.collegno.to.it 
Infobox OKVirheellinen NIMI-arvo: 
Collegno (piemonteksi Colègn) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 48 491 asukasta.
Collegnon rautatieasema.
David Desrosiers

David Desrosiers
David Phillippe Desrosiers (s. 29. elokuuta 1980) tunnetaan Montrealista kotoisin olevan rock-yhtyeen Simple Planin entisenä basistina ja taustalaulajana. Hän on kotoisin Sept-Îlesistä Québecistä. Ennen muusikon uraa Desrosiers työskenteli McDonald'sissa. Basson lisäksi Desrosiers osaa soittaa kitaraa ja rumpuja. Hän joutui eräässä yhtyeensä konsertissa toimimaan päälaulajana, koska laulaja Pierre Bouvier oli liian sairas.
20 vuoden yhdessäolon jälkeen Desrosiers erosi Simple Plan -yhtyeestä lopullisesti heinäkuussa 2020 seksuaalirikossyytösten seurauksena. Desrosiers ilmoitti erosta Instagram-tilillään. Ennen lopullista eroaan hän piti taukoa yhtyeestä vuodesta 2017 alaen masennuksensa takia ja palasi yhtyeen kokoonpanoon 2019.
Drassanesin metroasema

Drassanes on vuonna 1968 avattu Barcelonan metron linjan 3 asema. Se sijaitsee Ciutat Vellan alueella lähellä Port Vellin vanhaa satamaa ja Reials Drassanesin entistä telakka-aluetta, josta asema on myös saanut nimensä.
Asemalla on kaksi sisäänkäyntiä, joista toinen on Avinguda de les Drassanesin varrella ja toinen La Rambla -kävelykalla.
Aiheesta muualla

Drassanesin asema Trens de Catalunya -sivustolla (katalaaniksi)
Aseman sisäänkäyntiaulaa, rahastusportit oikealla.
Draugr (eksoplaneetta)

| PSR B1257+12 b |
| --- | --- |
 Kokojen vertailua
Löytäminen
Löytäjä(t):  Aleksander Wolszczan
Löytöpäivä:  22.1.1992
Havaintomenetelmä(t):  pulsariajoitus
Tähden ominaisuudet
Tähden nimi:  PSR B1257+12
Tähden etäisyys Auringosta:  2 300 vv eli 710 pc
Tähden massa:  oletetaan olevan n. 1,5  M_{\bigodot }
Tähden spektriluokka:  neutronitähti
Tähden ikä:  ~1 Gyr
Kiertoradan ominaisuudet
Isoakselin puolikas:  0,19 AU AU
Eksentrisyys:  0,0
Kiertoaika:  25,262 (± 0,003) vrk
Inklinaatio:  53 ± 4 tai 127 ± 4°°
Massa:  0,0223 ME
Draugr eli PSR B1257+12 b on eksoplaneetta. Planeetan ensimmäinen nimi löydettäessä oli PSR B1257+12 A. Se on yksi kolmesta kappaleesta, jotka kiertävät sen emotähteä. Se sijaitsee noin 2 300 valovuoden päässä Auringosta Neitsyen tähdistössä. Se on pienimassaisin tunnettu eksoplaneetta.
Nimi

Planeetan ja sen tähden nimen valintaa varten järjestettiin julkinen äänestys.  Joulukuussa 2015 IAU julkaisi nimet "Draugr" planeetalle ja "Lich" pulsarille, jota se kiertää.
Aiheesta muualla

Kuvia tai muita tiedostoja aiheesta Draugr (eksoplaneetta) Wikimedia Commonsissa
Lichin planeettakunta
Tähti: PSR B1257+12 
Planeetat: Draugr • Poltergeist • Phobetor
Satu Linnapuomi

Satu Linnapuomi (o.s. Lattu, s. 26. huhtikuuta 1975 Lappeenranta) on suomalainen teatteriohjaaja. Hän valmistui teatteritaiteen maisteriksi vuonna 2007. Linnapuomi toimi vuosina 2019–2022 Suomen Kansallisteatterin Kantti-nuortenteatterin taiteellisena vastaavana. Hänen ohjaustöitään ovat muun muassa: Tytöille jotka ajattelevat olevansa yksin (Kansallisteatteri 2023), Pasi Was Here (Lahden kaupunginteatteri 2019) ja Nimeni on Susanna (Seinäjoen kaupunginteatteri 2018). Keväällä 2024 Linnapuomi sai Eino Kalima -palkinnon ohjauksestaan Pakko jakaa (Kansallisteatteri 2021).
Linnapuomi on toiminut myös näyttelijänä Salatut elämät -tv-sarjassa vuonna 2000, sekä myöhemmin vuonna 2016.  Hän on toiminut toimittajana televisio-ohjelmissa Ensi-ilta (MTV3), Kino (Canal+) ja Tähtihetki (Yle TV1), Radio Cityssä sekä useissa lehdissä. Linnapuomin pikkuveli on näyttelijä Pete Lattu.
Teatteritöitä

Tytöille, jotka ajattelevat olevansa yksin, Suomen Kansallisteatteri 2023
Anne F, Suomen Kansallisteatteri 2021
Otteita, Suomen Kansallisteatteri 2019
Pasi Was Here, Lahden kaupunginteatteri 2019
Nimeni on Susanna, Seinäjoen kaupunginteatteri 2018
Kaikki edessä, Suomen Kansallisteatteri 2016
Peppi Pitkätossu, Kouvolan Teatteri 2017
Onnennumerot, Kouvolan Teatteri 2015
Kuin ensimmäistä päivää, Kouvolan Teatteri 2013
Filmografia > Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 2002 | Kuutamolla | Televisiotoimittaja |
Filmografia > Televisiosarjat

| Vuosi | Sarja | Rooli |
| --- | --- | --- |
| 1999 | Ihana mies | Kikka |
| 2000, 2016 | Salatut elämät | Kukka-Maaria Kujala |
Aiheesta muualla

Satu Linnapuomi Internet Movie Databasessa. (englanniksi)
Agilulf

Langobardien ja Bysantin alueet Italiassa Agilulfin valtakaudella.
Agilulf (k. 616) oli langobardien kuningas vuosina 590–616. Hän oli edeltäjänsä Autharin serkku. Noustuaan valtaistuimelle hän meni naimisiin Autharin lesken Theodelindan kanssa.
Agilulf keskitti hallituskaudellaan lähes kaiken vallan kuninkaalle. Vuonna 605 hän solmi rauhan Bysantin kanssa, ja langobardien ja Bysantin rajat Italiassa vakiintuivat pitkäksi ajaksi.
Agilulfin vaimo Theodelinda oli katolinen, ja Agilulf salli katolisen lähetystyön langobardien parissa, joista useimmat olivat areiolaisia. Hän rakensi vaimonsa kanssa Monzan katedraalin, jossa yhä säilytetään Lombardian rautakruunua. Hänellä oli tytär nimeltä Gundeberga, joka nai Arioaldin josta myöhemmin tuli kuningas, sekä poika Adaloald, joka seurasi isäänsä valtaistuimelle.
Diakrioi

Diakrioi (m.kreik. Διάκριοι) voi viitata seuraaviin paikkoihin Kreikassa:
Diakrioi, antiikin aikainen kaupunki Euboian saarella
Diakrioi, antiikin aikainen kaupunki Rhodoksen saarella
David Degen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. helmikuuta 1983 (ikä 41)
Syntymäpaikka: Liestal, Sveitsi
Pelipaikka: oikea laitalinkki
Pituus: 183 cm
Seurat
| Vuodet | Seura | O | (M) |
| 2000–2003 | Aarau | 30 | (3) |
| 2003–2006 | Basel | 82 | (9) |
| 2006–2008 | Borussia Mönchengladbach | 18 | (2) |
| 2007–2008 | → Basel (laina) | 20 | (3) |
| 2008–2012 | Young Boys | 106 | (17) |
| 2012–2014 | Basel | 34 | (3) |
| Yhteensä | Yhteensä | 290 | (37) |
Maajoukkue
| 2006–2011 | Sveitsi | 17 | (0) |
 Seurajoukkueuran tilastot kattavat vain kansalliset sarjat.
David Degen (s. 15. helmikuuta 1983 Liestal) on sveitsiläinen entinen jalkapalloilija. Hänen pelipaikkansa oli oikea laitalinkki.
Degen pelasi koko ammattilaisuransa Sveitsissä lukuun ottamatta kautta 2006–2007, jonka hän edusti Saksan Bundesliigan Borussia Mönchengladbachia. Degen pelasi Bundesliigassa 18 ottelua, joissa hän teki kaksi maalia. Sveitsin Superliigassa hän pelasi yhteensä 272 ottelua ja teki 35 maalia edustaen Aarauta, Baselia ja Young Boysia. Degen voitti Baselissa viisi Sveitsin-mestaruutta (2003–2004, 2004–2005, 2007–2008, 2012–2013 ja 2013–2014) ja Sveitsin cupin kertaalleen (2007–2008).
Sveitsin maajoukkueessa Degen pelasi 17 maaottelua vuosina 2006–2011. Hän oli mukana MM-kilpailuissa 2006.
Myös Degenin kaksoisveli Philipp Degen on tullut tunnetuksi ammattilaisjalkapalloilijana.
Don Bluth

Don Bluth
Don Bluth (s. 13. syyskuuta 1937) on animaatioelokuvien ohjaaja ja animaattori. Hän työskenteli Disneyllä vuoteen 1978 asti animaattorina, mutta erosi ja perusti oman yhtiön. Vuonna 1997 Don Bluth siirtyi Twentieth Century Foxille.
Filmografia

NIMH – rouva Brisby ja hänen salainen maailmansa (The Secret of NIMH, 1982)
Fievel matkalla Amerikkaan (An American Tail, 1986)
Maa aikojen alussa (The Land Before Time, 1988)
Kaikenkarvainen Charlie (All Dogs Go to Heaven, 1989)
Rokkikukko (Rock-A-Doodle, 1991)
Peikko Keskuspuistossa (A Troll in Central Park, 1994)
Peukalo-Liisa (Thumbelina, 1994)
Pikku pingviini (The Pebble and the Penguin, 1995)
Anastasia (Anastasia, 1997)
Bartok Suurenmoinen (Bartok the Magnificent, 1999)
Titan A.E. (Titan A.E., 2000)
Teki myös animaatiot tunnettuihin multimediapeleihin("laser-peleihin") Dragon's Lair, Space Ace ja Dragon's Lair II
Aiheesta muualla

Don Bluth Internet Movie Databasessa. (englanniksi)
Diakylonisalva

Diakylonisalva oli suojaava ja kuivaava lääkevoide, jota käytettiin muun muassa märkiviin ihottumiin ja jalkahien vähentämiseen. Tämä kellertävänvalkoinen voide sisälsi 50 prosenttia lyijylaastaria, 30 prosenttia seesamiöljyä ja 20 prosenttia juoksevaa parafiinia. Diakylonisalva oli koostumukseltaan samantapainen kuin lyijysalva.
Deshaun Watson

| Derrick Deshaun Watson |
| --- | --- |
 Watson vuonna 2018
Henkilötiedot
Syntynyt: 14. syyskuuta 1995 (ikä 29) Gainesville, Georgia
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  100 kg
Pelipaikka:  Pelinrakentaja
Seura
Pelinumero:  4
Seura:  Cleveland Browns
Sarja:  NFL
Pelaajaura
Aik. seurat:  Houston Texans
NFL-varaus:  12., 2017
Pääsarjaura:  2017–
Derrick Deshaun Watson (s. 14. syyskuuta 1995, Gainesville, Georgia) on yhdysvaltalainen amerikkalaisen jalkapallon pelaaja. Watsonin pelipaikka on pelinrakentaja. Watson edustaa seuratasolla Cleveland Brownsia. Ennen Brownsia Watson edusti Houston Texansia, joka varasi hänet vuonna 2017 ensimmäisellä kierroksella 12. pelaajana.
Ura > College

Watson aloitti collegeuransa Clemsonin yliopiston jalkapallojoukkueessa vuonna 2014. Watson pelasi ensimmäisen vuoden Cole Stoudtin varamiehenä, mutta sai pelata kuitenkin kahdeksassa ottelussa. Hän heitti näissä otteluissa 1 466 jaardia, 14 touchdownia ja kaksi syötönkatkoa. Hän myös juoksi 200 jaardia tehden viisi juoksumaalia. Watson kärsi ensimmäisenä vuotenaan useita loukkaantumisia: hän mursi kämmenluunsa, rikkoi polven sivusiteen ja eturistisiteen.
Toisena vuotenaan Watson pääsi pelaamaan 15 ottelussa. Kauden päätteeksi Watson johdatti Clemsonin Orange Bowlin voittoon ja NCAA I-divisioonan loppuotteluun Alabaman yliopistoa vastaan. Clemson kuitenkin hävisi loppuottelun. Watson sai kolmanneksi eniten ääniä Heisman Trophy -äänestyksessä. Hän voitti kuitenkin Davey O'Brien Awardin eli collegejalkapalloilun parhaan pelinrakentajan palkinnon. 15 ottelussa hän heitti 4 109 jaardia, 35 touchdownia ja 13 syötönkatkoa. Hän myös juoksi 1 105 jaardia ja 12 juoksumaalia.
Kolmantena vuotenaan Watson pelasi jälleen 15 ottelua heittäen niissä 4 593 jaardia, 41 touchdownia ja 17 syötönkatkoa. Hän juoksi 629 jaardia ja 9 juoksumaalia. Hän johdatti Clemsonin historiansa toiseen mestaruuteen. Heisman Trophy -äänetyksessä Watson oli toinen Lamar Jacksonin jälkeen.
Ura > Ammattilaisena

Houston Texans varasi Watsonin vuoden 2017 varaustilaisuuden 12. pelaajana ja kolmantena pelinrakentajana. Texans solmi neljä vuotta pitkän tulokassopimuksen Watsonin kanssa. Watson pääsi pelaamaan heti runkosarjan ensimmäisessä ottelussa Jacksonville Jaguarsia vastaan, kun hän korvasi Tom Savagen toisella puoliajalla. Watson pelasi tämän jälkeen kuudessa seuraavassa ottelussa. Marraskuussa Watson hajotti polven eturistisiteen harjoituksissa, mikä päätti Watsonin kauden. Pelaamassaan seitsemässä ottelussa hän heitti 1 699 jaardia, 19 touchdownia ja 8 syötönkatkoa. Hän myös juoksi kaksi juoksumaalia. Hänet valittiin kauden päätteeksi tulokkaiden tähdistöjoukkueeseen.
Toisella kaudellaan Watson pelasi kaikki 16 runkosarjan ottelua. Texans pääsi myös pudotuspeleihin, mutta se hävisi ensimmäisellä kierroksella Indianapolis Coltsille 21–7. Watson pelasi myös tässä ottelussa, jossa heitti 235 jaardia ja Texansin ainoan maalin ja yhden syötönkatkon. Runkosarjassa Watson heitti 4 165 jaardia, 26 touchdownia ja 9 syötönkatkoa. Hän juoksi 551 jaardia ja viisi juoksumaalia. Kauden päätteeksi Watson korvasi Pro Bowl -ottelussa Tom Bradyn.
Kolmantena vuotenaan Watson pelasi 15 runkosarjan ottelua siten, että hän ei pelannut viimeisessä ottelussa. Hän heitti 3 852 jaardia, 26 touchdownia ja 12 syötönkatkoa. Hän juoksi seitsemän juoksumaalia ja 413 jaardia. Texans pääsi pudotuspeleihin, jossa voitti villi kortti -kierroksella Buffalo Billsin. Billsiä vastaan Watson heitti 247 jaardia ja yhden maalin. Hän myös juoksi ottelussa yhden maalin. Toisella kierroksella Kansas City Chiefs voitti Texansin 51–31. Watson heitti ottelussa 388 jaardia ja kaksi maalia. Hän myös juoksi yhden maalin. Hänet valittiin toisen kerran Pro Bowliin kauden päätteeksi.
Kaudella 2020 Watson pelasi kaikissa 16 ottelussa heittäen 4 823 jaardia, 33 touchdownia ja 7 syötönkatkoa. Joukkue ei kuitenkaan päässyt pudotuspeleihin. Hänet valittiin kauden päätteeksi Pro Bowliin.
Ura > Syytökset seksuaalisesta hyväksikäytöstä (2021–2022)

Watsonia syytettiin ensimmäisen kerran seksuaalisesta häirinnästä maaliskuussa 2021. Aluksi yhteensä 22 naista nosti syytteen Watsonia vastaan. Myöhemmin määrä nousi kahdella. Watson ei pelannut kaudella 2021 otteluakaan. Maaliskuussa Texans kauppasi Watsonin Brownsiin useita varausvuoroja vastaan. Samalla Browns solmi Watsonin kanssa viisivuotisen sopimuksen, jonka kokonaisarvo oli 230 miljoonaa dollaria. Sopimuksen rahamäärä oli kokonaan taattu. Elokuuhun 2022 mennessä Watson oli sovitellut syytteet 23 naisen kohdalla. 1. elokuuta 2022 ulkopuolinen tuomari Sue L. Robinson esitti Watsonille kuuden ottelun pelikieltoa, mutta kaksi päivää myöhemmin NFL valitti tuomiosta. 18. elokuuta Watsonille määritettiin 11 ottelun pelikielto sekä viiden miljoonan dollarin sakko.
Tilastot > College

| Vuosi | Yliopisto | Ottelut | Yritykset | Onnistuneet heitot | Jaardit | Touchdownit | Syötönkatkot | Juoksujaardit | Juoksumaalit |
| --- | --- | --- | --- | --- | --- | --- | --- | --- | --- |
| 2014 | Clemson | 8 | 137 | 93 | 1 466 | 14 | 2 | 200 | 5 |
| 2015 | Clemson | 15 | 491 | 333 | 4 109 | 35 | 13 | 1 105 | 12 |
| 2016 | Clemson | 15 | 579 | 388 | 4 593 | 41 | 17 | 629 | 9 |
Tilastot > NFL

| Vuosi | Joukkue | Ottelut | Yritykset | Onnistuneet heitot | Jaardit | Touchdownit | Syötönkatkot | Juoksujaardit | Juoksumaalit |
| --- | --- | --- | --- | --- | --- | --- | --- | --- | --- |
| 2017 | Houston Texans | 7 | 204 | 126 | 1 699 | 19 | 8 | 269 | 2 |
| 2018 | Texans | 16 | 505 | 345 | 4 165 | 26 | 9 | 551 | 5 |
| 2019 | Texans | 15 | 495 | 333 | 3 852 | 26 | 12 | 413 | 7 |
| 2020 | Texans | 16 | 544 | 382 | 4 823 | 33 | 7 | 444 | 3 |

Watson vuonna 2016
Don Benito

| Don Benito |
| --- | --- |
 Anfiteatro de Ave María (1927)
 lippu
 Don Benito
 Koordinaatit: 38°57′16.3″N, 5°51′42.2″W 
Valtio:  Espanja
Itsehallintoalue:  Extremadura
Maakunta:  Badajoz
Hallinto:  
 – Hallinnon tyyppi:  Kunta
Korkeus:  280 m
Väkiluku (2016):  36 975
 
 http://www.donbenito.es/go.faces?xmid=1 
Infobox OKVirheellinen NIMI-arvo: 
Don Benito on kunta Extremaduran itsehallintoalueella Espanjassa. Don Beniton väkiluku on 36 975 vuonna 2016.
Don Beniton keskustasta on löydetty useita arkeologisia jäänteitä eri esihistorillisilta aikakausilta, muun muassa rakennelmia, jotka ovat peräisin rautakaudelta. Vuonna 1983 löydettiin raudasta valmistettu kannu (Valdegamasin kannu) Guadámez-joen läheltä. Kannu on peräisin noin 500-luvulta ennen ajanlaskun alkua. Roomalaisaikainen huvila " La Majona" löydettiin 1995.
Ensimmäiset maininnat paikasta nimeltä Don Benito ovat vuodelta 1391.
Don Beniton lähellä sijaitsee Guadiana-niminen joki. Ilmasto on subtrooppinen välimerenilmasto. Vuoden keskilämpötila on 15,8 celsiusastetta. Talvet ovat yleensä leutoja. Kesät ovat kuumia ja kuivia keskilämpötilan ollessa 25,6. Vuosittainen sadanta on 500,3 mm. Kasvillisuus on ikivihreää. Tammimetsät ovat tyypillisiä.
Kuvia

Plaza de España
Etnografinen museo
Iglesia de Santiago Apóstol
Iglesia de San Juan
Valdegamasin kannu (Museo Arqueológico Nacional, Madrid)
Aiheesta muualla

Kuvia tai muita tiedostoja aiheesta Don Benito Wikimedia Commonsissa
Dialakoro

| Dialakoro |
| --- | --- |
 Dialakoro
 Koordinaatit: 12°4′35″N, 6°7′12″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  5 500
Infobox OKVirheellinen NIMI-arvo: 
Dialakoro on maalaiskunta ja sen keskuskylä Sikasson alueen Sikasson piirissä Malissa. Se sijaitsee 100 kilometriä Sikassosta luoteeseen. Kunnassa on 5 500 ja kylässä 2 100 asukasta (vuonna 2009).
Dialakoron kunta rajoittuu pohjoisessa Sikasson piirin Dogonin, idässä Kabarasson, etelässä Kignanin ja lännessä Koumankoun kuntiin.
Kuntaan kuuluu neljä kylää. Asukkaat ovat bambaroita ja senufoja.
Seudun pääelinkeino on maanviljely. Tärkeimmät viljelykasvit ovat puuvilla, maissi, durra ja hirssi. Lisäksi harjoitetaan karjanhoitoa ja pienimuotoista kaupankäyntiä.
David Cook

| David Cook |
| --- | --- |

Henkilötiedot
Koko nimi:  David Roland Cook
Syntynyt: 20. joulukuuta 1982 (ikä 41) Houston, Texas, Yhdysvallat
Ammatti:  muusikko, laulaja-lauluntekijä
Muusikko
Aktiivisena:  1999–
Tyylilajit:  Alternative rock   Post-grunge   Pop/Rock
Soittimet:  laulu, kitara, piano
Yhtyeet:  Axium (1999-2006)
Levy-yhtiöt:  19 Records   RCA
Aiheesta muualla
www.davidcookofficial.com
  [ Muokkaa Wikidatassa ] [ ohje ]  
David Roland Cook (s. 20. joulukuuta 1982 Houston, Texas, Yhdysvallat) on yhdysvaltalainen laulaja-lauluntekijä ja American Idolin seitsemännen kauden voittaja vuodelta 2008. Ennen kisaa hänellä on ollut jo paljon musiikillista taustaa mm. Axium-yhtyeen laulaja/kitaristina ja yhtyeen hajottua hän julkaisi 2006 omakustannelevyn nimeltä Analog Heart, jossa hän soitti suurimman osan kitaraosuuksista ja piano-osuuksista. Cook asuu tällä hetkellämilloin? Nashvillessä.
Historia

Cook syntyi Houstonin kaupungissa Texasin osavaltiossa, mutta hän eli suurimman osan lapsuudestaan Blue Springsissa, Missourin osavaltiossa. Hän kiinnostui musiikista hyvin nuorena. Ensimmäisen kitaransa hän sai kaksitoistavuotiaana, toisella luokalla hän aloitti laulamisen. Myöhemmin hän esiintyi musikaaleissa, muun muassa The Music Man, West Side Story ja Singin' in the Rain. Hän sai stipendin University of Central Missouriin teatteriopintoihin, "pääaineensa" hän kuitenkin vaihtoi kahden vuoden jälkeen ja valmistui graafiseksi suunnittelijaksi vuonna 2006.
Cook perusti Axium-yhtyeen 1999, jonka solistina hän toimi yhtyeen hajoamiseen 2006 saakka. Kun yhtye hajosi, Cook muutti Tulsaan aloittelemaan omaa uraansa. Hän toimi lyhyen aikaa paikallisen Midwest Kings-yhtyeessä soittaen basso-osuuksia, joitain kitara osuuksia ja taustalaulua EP:llä Incoherent with Desire to Move On. Tämän jälkeen hän nauhoitti omakustanteisen levyn Analog Heart, joka julkaistiin samoihin aikoihin. Cook esiintyi paikallisissa keikkapaikoissa ja työskenteli baarimikkona Blank Slate nimisessä baarissa.
David Cook osallistui American Idolin 7. tuotantokauden kisoihin Nebraskan osavaltion Omahassa järjestetyissä karsinnoissa ja pääsi jatkoon Bon Jovin kappaleella "Livin' on a Prayer". Alun perin hänen ei pitänyt osallistua koko kilpailuun, sillä hän oli paikalla kannustamassa nuorempaa veljeään, mutta veljensä kehotuksesta hän osallistui karsintoihin. Cookin suurin kilpailija oli nuori 17-vuotias David Archuleta, joka oli kauden alusta asti suuri suosikki Cookin ohella. Kummatkin pääsivätkin finaaliin. 21. toukokuuta 2008 David Cook valittiin American Idol kisan voittajaksi. Tämän jälkeen julkaistiin David Cookin soolosingle "The Time of My Life". Cook esiintyi myös suositun Guitar Hero pelin mainoksessa.
Hänen ensimmäinen Idolin jälkeinen albuminsa David Cook julkaistiin USA:ssa marraskuun 18. päivänä vuonna 2008, ja sitä seurasi This Loud Morning kesäkuussa 2011.
Uusi single Wait for me ilmestyi marraskuun 17, päiväselvennä.
Musiikilliset vaikuttajat

David Cookin musiikillisia vaikuttajia on Our Lady Peace, Alice in Chains, Big Wreck, Pearl Jam, Chris Cornell, Switchfoot, Bon Jovi, Foo Fighters  ja Collective Soul.
Diskografia > Axium

Matter of Time (2002)
Blindsided (2003)
Alive In Tulsa (2004)
The Story Thus Far (2004)
Diskografia > Sooloalbumit

| Vuosi | Albumi | Listasijoitus> USA | Listasijoitus> US Rock | Listasijoitus> Kanada | Listasijoitus> Suomi |
| --- | --- | --- | --- | --- | --- |
| 2006 | Analog Heart (EP) Julkaistu: 6. toukokuuta 2006  Muoto: CD | — | — | — | — |
| 2008 | David Cook Julkaistu: 18. marraskuuta 2008  Levy-yhtiö: RCA/19  Muoto: CD, digitaalinen lataus | 3 | 2 | 11 | 15 |
| 2011 | This Loud Morning Julkaistu: 28. kesäkuuta 2011  Levy-yhtiö: RCA  Muoto: CD, digitaalinen lataus | 7 | — | 23 | — |
| 2015 | Digital Vein Julkaistu: 18. syyskuuta 2015  Levy-yhtiö: Analog Heart  Muoto: | — | — | — | — |
Diskografia > Soolosinglet

| Vuosi | Single | Listasijoitus> USA | Listasijoitus> US Pop | Listasijoitus> Kanada | Listasijoitus> UK | Listasijoitus> Uusi-Seelanti | Listasijoitus> Suomi | Albumi |
| --- | --- | --- | --- | --- | --- | --- | --- | --- |
| 2008 | "The Time of My Life" | 3 | 6 | 2 | 61 | 29 | 10 | David Cook |
| 2008 | "Light On" | 17 | 23 | 27 | 184 | — | 8 | David Cook |
| 2009 | "Bar-ba-sol" | — | — | — | — | — | — | David Cook |
| 2009 | "Come Back to Me" | 63 | 49 | — | — | — | — | David Cook |
| 2011 | "The Last Goodbye" | 105 | — | 72 | — | — | — | This Loud Morning |
Aiheesta muualla

Wikimedia Commonsissa on kuvia tai muita tiedostoja aiheesta .
David Cook Myspacessa (englanniksi)
Viralliset nettisivut
American Idol -profiili (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Jordin Sparks | American Idol -voittaja Kausi 7 | Seuraaja: Kris Allen |
American Idol
| --- | --- |
Kaudet::  1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi ·  10. kausi ·  11. kausi
Juontajat::  Ryan Seacrest ·  Brian Dunkleman (2002)
Tuomarit::  Randy Jackson · Paula Abdul (2002–2009) ·  Simon Cowell (2002–2010) ·  Kara DioGuardi (2009–2010) ·  Ellen DeGeneres (2010) ·  Jennifer Lopez (2011–) ·  Steven Tyler (2011–)
Voittajat::  Kelly Clarkson ·  Ruben Studdard ·  Fantasia Barrino ·  Carrie Underwood ·  Taylor Hicks ·  Jordin Sparks ·  David Cook ·  Kris Allen ·  Lee DeWyze ·  Scotty McCreery
Voittajakappaleet::  "A Moment Like This" ·  "Flying Without Wings" ·  "I Believe" ·  "Inside Your Heaven" ·  "Do I Make You Proud" ·  "This Is My Now" ·  "The Time of My Life" ·  "No Boundaries" ·  "Beautiful Day" ·  "I Love You This Big"
NFL-kausi 2021

| Kausi |
| --- | --- |
Alkoi:  9. syyskuuta 2021
Päättyi:  13. helmikuuta 2022
Draft
Ykkösvaraus:  Trevor Lawrence
Varannut joukkue:  Jacksonville Jaguars
Runkosarja
AFC:n mestari:  Cincinnati Bengals
NFC:n mestari:  Los Angeles Rams
Super Bowl
Mestari:  Los Angeles Rams
   ← 2020  2022 →
NFL-kausi 2021 oli järjestyksessään 102. National Football Leaguen kausi. Hallitsevana mestarina kauteen lähti Tampa Bay Buccaneers. Kausi oli ensimmäinen, kun runkosarjassa jokainen joukkue pelaa 17 ottelua edellisen 16 sijaan. Runkosarja käynnistyi 9. syyskuuta 2021 ja päättyi 9. tammikuuta 2022. Kauden päättänyt Super Bowl LVI pelattiin 13. helmikuuta 2022.
Kautta edeltävä varaustilaisuus pidettiin 30. huhtikuuta – 1. toukokuuta Clevelandissa. Varaustilaisuuden ensimmäinen varausvuoro oli Jacksonville Jaguarsilla, joka varasi Clemsonia edustaneen pelinrakentaja Trevor Lawrencen.